**Priprava nastavne jedinice: Arsen Dedić, *Poslije ljubavi***

**Ishodi**

B.1.1. Učenik izražava dojam i osjećaje o modernoj ljubavnoj pjesmi

B.1.2. Učenik razlikuje pjesnički tekst prema temi, žanru i obliku

B.1.3. Učenik uspoređuje klasični i suvremeni pjesnički tekst

**Opis**

Nastavna jedinica osmišljena je tijekom nastave na daljinu, a nakon obrade Petrarcine poezije iz koje su učenici izrađivali zadatak – samostalna analiza Petrarcina soneta. Učenike je prije samostalnog čitanja pjesme bilo potrebno motivirati razgovorom o stvaralaštvu Arsena Dedića, i uopće o ljubavnim stihovima u pop-kulturi. Očekivanje je da će učenici nakon čitanja pjesme biti u stanju potpuno samostalno prepoznati stilske figure i formalna obilježja pjesme, a za pitanja usporedbe i zaključivanja potrebna je dodatna korekcija nakon što nastavnik pregleda listiće. Naglasak je na izražavanju dojma o pjesmi i razvijanju osjećaja za ljubavnu poeziju.

**Arsen Dedić, *Poslije ljubavi***

Poslije ljubavi

ostaju telefonski brojevi koji blijede

Poslije ljubavi

ostaju čase sa ugraviranim monogramima

ukradene po boljim hotelima

Poslije ljubavi

ostaje običaj da se bijelo vino nalijeva u dvije čaše

i da crte budu na istoj visini

Poslije ljubavi

ostaje stol u kavani i začuđen pogled konobara

što nas vidi s drugima

Poslije ljubavi

ostaje na usnama metalni okus promašenosti

i adrese pozajmljenih soba od 4 do 6

Poslije ljubavi

ostaje rečenica – dobro izgledaš ništa se nisi promijenila,

javi se ponekad

imaš još moj broj

Poslije ljubavi

ostaju tamne ulice kojima smo se vraćali

poslije ljubavi,

ostaju melodije sa radija koje lagano izlaze iz mode,

ostaju tajni znaci,

ljubavne šifre,

ostaje tvoja strana postelje

i strah da će neko iznenada doći,

spuštena slušalica kada se javi nečiji tuđi glas,

tisuću i jedna laž.

Poslije ljubavi

ostaje rečenica: „Ja ću prva u kupaonicu“

i odgovor: „Zar nećemo zajedno?“

„Ovaj put ne“

Poslije ljubavi

ostaju sudionici,

čuvari tajne koja nije više tajna,

ostaje laka uznemirenost kada u prolazu udahnemo

poznati parfem na nepoznatoj ženi.

Poslije ljubavi

ostaju nepotpisane razglednice Venecije i Amsterdama,

prepune pepeljare,

prazno srce,

navika da se pale dvije cigarete istovremeno,

fotografije snimljene u prolazu,

zagubljene ukosnice,

taksisti koji nas nisu voljeli

i cvjećarke koje jesu.

Poslije ljubavi

ostaje povrijeđena sujeta.

Poslije ljubavi

ostaju drugi ljudi i druge žene.

Poslije ljubavi

Ne ostaje ništa.

1. Ovo je lirska pjesma: a) u vezanom stihu b) u prozi c) u slobodnom stihu
2. Kakvo je raspoloženje u ovoj ljubavnoj pjesmi?
3. buntovno b) sjetno c) mračno d) ushićeno
4. Zaokruži što je o odnosu u pjesmi točno:

žena je ostavila muškarca prošla ljubav muškarac je ostavio ženu

tajna ljubav bračni odnos ljubavnički odnos

1. Protumači sljedeće stihove:

začuđen pogled konobara kada nas vidi s drugim

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ostaju tamne ulice kojima smo se vraćali

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Razvrstaj!

Arsen Dedić Francesco Petrarca

ljubav je neostvarena ljubav je ostvarena svakodnevni motivi u opisu ljubavi

žena kao uzvišeno biće osjećaj sjete za nečim što je prošlo osjećaj nedostižnosti ljubavi

ravnopravan odnos ljubavnika uzvišen pjesnički jezik jezik blizak svakodnevnom

1. *Poslije ljubavi*

*ostaje metalni okus promašenosti*

*i adrese pozajmljenih soba od 4 do 6*

Razmisli koja se dva različita tipa motiva pojavljuju u ovim stihovima (osim motiva ljubavi). Zašto ih pjesnik stavlja jedne uz druge i što time postiže.

1. ***prepune*** *pepeljare*

***prazno*** *srce*

O kojoj se stilskoj figuri radi?

1. oksimoron b) paradoks c) antiteza

Što pjesnik postiže povezivanjem motiva pepeljare i srca u istu stilsku figuru? Odgovori po vlastitom osjećaju!

1. Pjesnik gradi sliku jedne prošle ljubavi obojene nostalgijom koristeći više pjesničkih postupaka: ponavljanje stiha *Poslije ljubavi* kojim se evocira prošlo sretnije vrijeme i praznina koja ostaje poslije ljubavnog odnosa, ljubav je opisana pomoću predmeta i mjesta koji su je obilježili, ljubav je oslikana u detaljima, a ne cjelovito – fragmentarna je. Napiši kakav je tvoj doživljaj ove pjesme, a u svom osvrtu možeš je usporediti s klasičnim pjesmama poput Petrarcinih.